OBEC SPIŠSKÝ ŠTIAVNIK



**VZN č. 3/2022**

**o určení výšky príspevkov v školách a školských zariadeniach v zriaďovateľskej pôsobnosti Obce Spišský Štiavnik**

VZN vyvesené na úradnej tabuli a zverejnené na webovom sídle obce dňa: 28.07.2022

Zvesené z úradnej tabule a webového sídla obce dňa :

VZN nadobúda účinnosť dňom : 12.08.2022

Uznesenie OZ č. 59/2022 zo dňa: 28.7.2022

VZN nahrádza:

VZN č. 4/2021 o určení výšky príspevku na činnosť školy a školského zariadenia schválené uznesením OZ č. 72/2021 zo dňa 15.10.2021.

Bc. Mária Kleinová

starostka obce

OBSAH:

Článok 1 Účel vydania

Článok 2 Rozsah platnosti

Článok 3 Pojmy a skratky

Článok 4 Úvodné ustanovenie

Článok 5 Predmet VZN

Článok 6 Materská škola

Článok 7 Úhrada príspevkov v MŠ

Článok 8 Školská jedáleň

Článok 9 Záverečné ustanovenia

Obec Spišský Štiavnik v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov a zákona č. 245/2008 Z.z. o výchove a vzdelávaní (školský zákon a o zmene a doplnení niektorých zákonov v znení neskorších predpisov (ďalej len školský zákon) a zákona 417/2020 Z.z. ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov

**v y d á v a**

**VZN č. 3/2022**

**o určení výšky príspevkov v školách a školských zariadeniach**

**v zriaďovateľskej pôsobnosti Obce Spišský Štiavnik**

**Článok 1**

**ÚČEL VYDANIA**

Účelom tohto všeobecne záväzného nariadenia je určenie výšky príspevku v jednotlivých druhoch škôl a školských zariadeniach v zriaďovateľskej pôsobnosti Obce Spišský Štiavnik.

**Článok 2**

**ROZSAH PLATNOSTI**

Obec Spišský Štiavnik je v zmysle § 6 ods. 1 a ods. 2 zákona č. 569/2003 Z.z. zriaďovateľom:

**2.1** Materskej školy Hornádska 239/3, 059 14 Spišský Štiavnik.

**2.2** Základnej školy, Slnečná 422/4, 059 14 Spišský Štiavnik.

**2.3**Zariadenia školského stravovania, ktoré sú súčasťou základnej školy a materskej školy v zriaďovateľskej

pôsobnosti Obce Spišský Štiavnik.

**Článok 3**

**POJMY A SKRATKY**

VZN – všeobecne záväzné nariadenie

Obec Spišský Štiavnik – obec

Zriaďovateľ Obec Spišský Štiavnik – zriaďovateľ

Z.z. – zbierka zákonov

§ - paragraf

ods. – odstavec

písm. – písmeno

MŠ – materská škola

ZŠ – základná škola

ZŠS – zariadenie školského stravovania

**Článok 4**

**ÚVODNÉ USTANOVENIA**

Obecné zastupiteľstvo v Spišskom Štiavniku podľa § 6 ods. 1 zákona č. 369/1990 Zb. o obecnom zriadení v znení neskorších predpisov, § 6 ods. 24 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a príslušných ustanovení zákona č. 245/2008 Z. z. o výchove a vzdelávaní ( školský zákon ) a o zmene a doplnení niektorých zákonov schvaľuje všeobecne záväzné nariadenie Obce Spišský Štiavnik, ktorým sa určuje výška príspevkov v školách a školských zariadeniach v zriaďovateľskej pôsobnosti obce.

**Článok 5**

**PREDMET VZN**

**5.1** Toto všeobecne záväzné nariadenie obce určuje zákonným zástupcom detí, žiakov a dospelým

osobám a zamestnancom škôl a školských zariadení v zriaďovateľskej pôsobnosti obce:

1. výšku príspevkov na čiastočnú úhradu nákladov v školách a školských zariadeniach,
2. postup pri znížení alebo odpustení príspevkov pre deti a žiakov v hmotnej núdzi podľa príslušného zákona

**5.2**Zriaďovateľ Obec Spišský Štiavnik ( Ďalej len „ zriaďovateľ“) určuje výšku príspevkov na čiastočnúúhradu nákladov v:

1. materskej škole
2. zariadeniach školského stravovania

**Článok 6**

**MATERSKÁ ŠKOLA**

**6.1** Podľa § 28 ods. 3 školského zákona vzdelávanie v materskej škole sa uskutočňuje za čiastočnú

úhradu.

**6.1.1** Podľa § 28 ods. 5 školského zákona výšku mesačného príspevku zákonného zástupcu za čiastočnú úhradu výdavkov materskej školy zriadenej obcou určí zriaďovateľ všeobecne záväzným nariadením. Tento príspevok sa určuje jednotnou sumou pre všetky deti prijaté do materskej školy.

**6.1.2** V súlade s § 28 ods. 5 školského zákona určuje obec výšku uvedeného príspevku v materskej škole vo svojej zriaďovateľskej pôsobnosti na **12 € mesačne**.

**6.2** Príspevok v materskej škole sa neuhrádza za dieťa:

1. pre ktoré je predprimárne vzdelávanie povinné,
2. ak zákonný zástupca dieťaťa o to písomne požiada a je členom domácnosti, ktorej sa poskytuje pomoc v hmotnej núdzi podľa osobitného predpisu,⅟
3. ktoré je umiestnené v zariadení na základe rozhodnutia súdu,
4. ktoré má prerušenú dochádzku do MŠ na viac ako tridsať po sebe nasledujúcich kalendárnych dní z dôvodu choroby alebo vážnych rodinných dôvodov preukázateľným spôsobom (§28 ods. 7 školského zákona),
5. ak je prevádzka v MŠ prerušená.

1/Zákonč. 417/2013 Z.z. o pomoci v hmotnej núdzi a o zmene a doplnení niektorých zákonov

**Článok 7**

**ÚHRADA PRÍSPEVKOV V MŠ**

**7.1** Mesačný príspevok sa uhrádza vopred do desiateho dňa v kalendárnom mesiaci.

**7.2** Zákonný zástupca dieťaťa v materskej škole a dospelá osoba môže uhradiť príspevok naraz aj za viac mesiacov kalendárneho roka po dohode s riaditeľkou materskej školy.

**7.3** Zákonný zástupca dieťaťa v materskej škole a dospelá osoba uhradí príspevok bankovým prevodom. Číslo účtu: **SK34 5600 0000 0034 0513 1029**. Variabilný symbol pridelí riaditeľka materskej školy.

**Článok 8**

**ZARIADENIE ŠKOLKÉHO STRAVOVANIA**

**8.1** Príspevok na stravovanie v ZŠS pri MŠ

**8.1.1**Stravovanie detí v MŠ, Hornádska 239. Spišský Štiavnik (kmeňová MŠ), bude prebiehať nasledovným spôsobom**podľa podmienok ZŠS pri Základnej škole**.

Príprava stravy – **desiata a obed** – bude prebiehať v ZŠS pri Základnej škole a bude prepravované do výdajne hotových pokrmov v tejto kmeňovej MŠ.

* **olovrant** sa bude pripravovať vo výdajni hotových pokrmov.

Stravovanie detí v MŠ, Slnečná 532/5A, Spišský Štiavnik (v KC), bude prebiehať nasledovným

spôsobom **podľa podmienok ZŠS pri Základnej škole**.

Príprava stravy – **desiata a obed** – bude prebiehať v ZŠS pri Základnej škole a bude

Prepravované do výdajne hotových pokrmov v tej MŠ (v KC).

**8.2**Príspevky na stravovanie v ZŠS pri ZŠ

**8.2.1**Výška príspevku na nákup potravín na jedno jedlo podľa vekových kategórií stravníkov – finančné pásmo č. 3:

a) stravník - žiak v ZŠ I. stupeň : 1,21 €

b) stravník - žiak v ZŠ II. stupeň : 1,30 €

c) stravník – dieťa MŠ:

- desiata 0,38 €

- obed 0,90 €

- olovrant 0,26 €

Spolu 1,54 €

**8.2.2** Výška stravného pre zamestnancov

* finančné pásmo č.3 – príspevok na potraviny 1,41 €
* príspevok na režijné náklady 1,22 €

**Spolu –** príspevok na celú stravnú jednotku **2,63 €**

**8.2.3** Zákonný zástupca uhrádza príspevok na nákup potravín (ďalej len „stravné“) mesiac vopred

**k 20. dňu** v mesiaci bankovým prevodom nasledovne:

|  |  |  |  |  |  |  |
| --- | --- | --- | --- | --- | --- | --- |
| Kategória stravníkov | Desiata | Obed | Olovrant | Cena nákupu potravín v € | Dotácia na podporu stravovacích návykov | Preddavok zákonného zástupcu v € na jedno jedlo |
| 21 dní |
| Žiak 1.stupňa ZŠ |  | 1,21 |  | 1,21 | x | **25,41** |
| Žiak 1.stupňa ZŠ- HN,ŽM, priznaná dotácia |  | 1,21 |  | 1,21 | 1,30 | **x** |
| Žiak 2.stupňa ZŠ |  | 1,30 |  | 1,30 | x | **27,30** |
| Žiak 2.stupňa ZŠ- HN ŽM, priznaná dotácia |  | 1,30 |  | 1,30 | 1,30 | **x** |
| Dieťa MŠ bez dotácie celodenná | 0,38 | 0,90 | 0,26 | 1,54 | x | **32,34** |
| Dieťa MŠ s dotáciou celodenná | 0,38 | 0,90 | 0,26 | 1,54 | 1,30 | **5,04** |
| Dieťa MŠ bez dotácie poldenná | 0,38 | 0,90 |  | 1,28 | x | **26,88** |
| Dieťa MŠ s dotáciou poldenná | 0,38 | 0,90 |  | 1,28 | 1,30 | **x** |

**8.2.4** Zákonný zástupca dieťaťa, ktoré má nárok na dotáciu podľa zákona č. 544/2010 Z.z. §4

ods. 3 písmeno b) a c) zákona zaplatí v termíne do 20. augusta, prípadne do 20-teho v mesiaci

pred nástupom na stravovanie, stravné vo výške jedného mesiaca, ktoré bude slúžiť na úhradu

neodhlásenej stravy.

Vyúčtovanie platieb sa realizuje jedenkrát ročne k 31.8. príslušného roka alebo po

ukončení dochádzky žiaka do ZŠ.

**8.2.5** Spôsob úhrady:

Platbu je možné realizovať:

-**bankovým prevodomna číslo účtu**: IBAN SK70 0200 0000 0016 8574 6458

- **poštovou poukážkou, ktorú vydá vedúca ZŠS**

Variabilný symbol, ktorý je potrebné pri platbách uvádzať, pridelí vedúca ZŠS

Pri neuhradení príspevkov a nedodržaní termínov uvedených v bode 8.2.3,**nebude možné** stravovanie dieťaťa MŠ a žiaka ZŠ.

**8.2.6** Odhlasovanie zo stravovania

Odhlásiť sa zo stravovania je potrebné najneskôr do 14.00 hod. v predchádzajúci pracovný deň.

Z dôvodu dodržiavania všeobecne záväzných právnych predpisov pre školské stravovanie (napr. Zásady správnej výrobnej praxe - HACCP a pod.) nie je možné odhlásiť stravu ráno v daný stravovací deň.

V prvý deň choroby žiaka je možné neodhlásenú stravu odobrať do obedára (jednorazového obalu) v čase od 11.30 - 12.00 hod, ale v takomto prípade zákonný zástupca žiaka uhrádza plnú výšku príspevku na stravovanie za jedlo.V prípade ďalších dní neprítomnosti žiaka na výchovnovzdelávacom procese v škole, je potrebné žiaka zo stravovania odhlásiť podľa prvej vety tohto bodu.

Za neodobratú alebo včas neodhlásenú stravu sa finančná ani vecná náhrada neposkytuje**.**

Na základe uvedeného zákonný zástupca dieťaťa berie na vedomie, že je povinný v prípade neúčasti svojho dieťaťa na vyučovaní, žiaka zo stravy včas odhlásiť, alebo uhradiť plnú výšku príspevku na stravovanie zajedlo, ktorý je uvedený pri jednotlivých kategóriách stravníkov podľa finančného pásma (viď bod 8.2.3). Strava za plnú výšku poplatku sa poskytne len v prvý deň neprítomnosti žiaka na vyučovaní.

**Článok 9**

**ZÁVEREČNÉ USTANOVENIA**

**9.1** VZN č. o určení výšky príspevkov v školách a školských zariadeniach v zriaďovateľskej pôsobnosti Obce Spišský Štiavnik bolo schválené Obecným zastupiteľstvom v Spišskom Štiavniku, dňa 28.7.2022 uznesením číslo 59/2022.

**9.2** VZN č. o určení výšky príspevkov v školách a školských zariadeniach v zriaďovateľskej pôsobnosti Obce Spišský Štiavnik nadobúda účinnosť.

V Spišskom Štiavniku 28.07.2022

Bc. Mária Kleinová

starostka obce

: